Document ID: 32005R0545

KOMISIJAS REGULA (EK) Nr. 545/2005
(2005. gada 8. aprīlis),
ar ko nosaka, cik lielā mērā var izpildīt importa tiesību pieprasījumus, kuri iesniegti 2005. gada martā attiecībā uz pārstrādei paredzētu saldētu liellopu gaļu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1),
ņemot vērā Komisijas 2004. gada 29. jūnija Regulu (EK) Nr. 1206/2004, ar ko atver un pārvalda pārstrādei paredzētas saldētas liellopu gaļas importa tarifa kvotu (no 2004. gada 1. jūlija līdz 2005. gada 30. jūnijam) (2), un jo īpaši tās 5. panta 4. punktu,
tā kā:
(1)
Regulas (EK) Nr. 1206/2004 9. panta 1. punktā paredzēts vajadzības gadījumā no jauna piešķirt daudzumus, par kuriem līdz 2005. gada 18. februārim nav iesniegti sertifikātu pieprasījumi.
(2)
Komisijas 2005. gada 9. marta Regulas (EK) Nr. 395/2005, ar ko paredz no jauna piešķirt importa tiesības saskaņā ar Regulu (EK) Nr. 1206/2004, ar kuru atver un pārvalda importa tarifa kvotu pārstrādei paredzētai saldētai liellopu gaļai (3), 2. pantā ir noteikti tie pārstrādei paredzētas saldētas liellopu gaļas daudzumi, ko var ievest ar īpašiem nosacījumiem līdz 2005. gada 30. jūnijam.
(3)
Regulas (EK) Nr. 1206/2004 5. panta 4. punkts paredz, ka pieprasītos daudzumus var samazināt. Iesniegtie pieprasījumi pārsniedz pieejamos daudzumus. Tādēļ, lai nodrošinātu pieejamā daudzuma vienlīdzīgu sadali, pieprasītie daudzumi proporcionāli jāsamazina,
IR PIEŅĒMUSI ŠO REGULU.
1. pants
Importa tiesību pieprasījumus, kuri iesniegti saskaņā ar Regulas (EK) Nr. 1206/2004 9. pantu, izpilda līdz šādiem daudzumiem, kas izteikti gaļā ar kauliem:
-
8,9347 % no pieprasītā daudzuma gaļai, kas paredzēta Regulas (EK) Nr. 1206/2004 2. panta 1) punktā minēto konservu ražošanai,
-
50,0474 % no pieprasītā daudzuma gaļai, kas paredzēta Regulas (EK) Nr. 1206/2004 2. panta 2) punktā minēto produktu ražošanai.
2. pants
Šī regula stājas spēkā 2005. gada 9. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 8. aprīlī

Labels: 3
17
15